محلہ

محلہ عربی لفظ اے۔ ایہدا مطلب وارڈ، لوکل علاقہ، کمیونٹی یا گوانڈھ دے طور تے لیا جاندا اے۔ محلے دی اِصطلاح عرب دنیا دے بہت سارے حصیاں وچ بلقان، مغربی ایشیا، برصغیر پاک و ہند تے قریبی اقوام وچ رائج اے۔

 تریخ 
تریخی طور تے محلے خاندانی تعلقات تے اسلامی رسومات دے ارد گرد بݨائے گئے خود مختار سماجی ادارے سن۔ اَج ایہنوں وڈے شہراں تے قصبےآں وچ اک محلے دے طور تے غیر مسلماں وچ وی مقبولیئت حاصل اے۔ محلے نِجی خاندانی زندگی تے عوامی حلقیاں دے سنگم اُپر محیط نیں۔ اہم کمیونٹی دی سطح دے انتظامی افعال، محلے دی یکجہتی دے ذریعے انجام یاب ہُندے نیں، جِداں کہ مذہبی تقریبات، زندگی دے دور دی رسومات، وسائل دا انتظام تے تنازعات دا حل۔ ایہ مشرق وسطا دے کئی ممالک وچ اک سرکاری انتظامی یونٹ اے۔

ایہ لفظ عثمانی ترک محلے دے ذریعے بلقان وچ لیایا گیا سی، پَر ایہدی ابتداء عربی محلة (mähallä) توں ہوئی اے، جیہدے اصل معنی نیں "بسݨا"، "قبضہ کرنا"۔

ستمبر 2017 وچ ترکی وچ مقیم اک انجمن نے 15 ویں استنبول دو سالہ متوازی واقعات دے فریم وچ "محلہ" دے عنوان ناݪ اک تہوار دا اہتمام کرکے تریخی محلے دا حوالہ دِتا۔ 

 اِبتداء 
ایہ لفظ بہت ساریاں زباناں تے ممالک وچ گوانڈھ یا محل وقوع دے معنی وچ استعمال ہُندا اے تے ایہدی اِبتداء عربی محلة (محلہ) توں ہوئی اے، جیہدا اصل معنی 'بسݨا'، 'قبضہ کرنا'، فعل حلہ (کھولݨا) توں ماخوذ اے، جِداں کہ کیمپ بݨاؤݨ لئی گھوڑے یا اونٹھ نوں کھولݨا۔ قدیم ثقافتاں وچ مہمان نوازی وچ کِسے اجنبی دا میزبان دے مقام اُتے اِستقبال کرنا تے اوہنوں کھاݨا، پناہ تے حفاظت دی پیشکش کرنا شامل اے، مہمان نوازی دا ایہ مظاہرا اس یقین اُتے مرکوز سی کہ سفر دے دوران اجنبیاں دی مدد کرنی تے حفاظت دتی جاݨی چاہیدی اے۔ محلہ کِسے بڑے پنڈ یا قصبے دا نِسبتن آزاد چوتھائی اے، جیہدے وچ عام طور تے اوہدا اپݨا سکول، مذہبی عمارت یا عمارتاں، میئر دا نمائندہ وغیرا ہُندا اے۔ محلے دا نام اکثر پہلے آباد کرن واݪے دے نام اُتے رکھیا جاندا اے یا غالب مقامی نسلی گروہ اُتے۔

سلطنت عثمانیہ وچ "محلّے" سَبھ توں چھوٹا انتظامی ادارہ ہُندے سی۔ محلے نوں عام طور تے شناخت دی تشکیل وچ اہم کردار ادا کرن لئی سمجھیا جاندا سی، جیہدے وچ مقامی مسیت تے مقامی کافی ہاؤس اہم سماجی اجتماعی اداریاں دے طور تے ہُندے نیں۔

محلے دی نمائندگی میونسپلٹی تے حکومت وچ اوہدے کونسلر دے ذریعے کیتی جاندی اے۔ کونسلر دے عُہدے نوں مقامی سطح اُتے نمائندا تے نفاذ دے اختیارات دے ناݪ سبھ توں چھوٹے عُدیدار دے طور تے ڈیزائن کیتا گیا اے۔ بعض صورتاں وچ کونسلر نہ صِرف کمیونٹی لئی حکومت دے نمائندے دے طور تے کَم کردا اے بلکہ حکومت لئی کمیونٹی دے سربراہ دے طور تے وی کَم کردا اے۔

 ہور دیکھو 
 گوانڈھ
 محلہ
 پنڈ
 قصبہ
 شہر

 حوالے 

گٹھ:آباد تھاں
گٹھ:تھاں
گٹھ:آبادیات
گٹھ:بلدیات
گٹھ:بشریات